Inggih mêngkatên malih sasamènipun. Saupami wontên abdi dalêm prayayi ing Ngayogyakarta Adiningrat, anglampahi ayahan dalêm dhatêng ing Surakarta Adiningrat. Punika inggih dipun rêksaa ing salamèn-lamènipun. Môngka ngantos kapandungan. Yèn amêstani têtiyang, inggih mulura pabênipun dhatêng ing pradata, yèn botên amêstani têtiyang, inggih katêmpaha ing nagari, ananging akanthia supaos ing kalih-kalihipun. Ingkang kasipêngan mênawi wit saking pandamêlipun. Ingkang kapandungan mênawi angrubagini, yèn sami angsal titik mulura pabênipun. Tatêmpah wau wangsula.
